open-index/open-wikipedia-markdown huggingface dataset:
José María Peña

**Anacleto José María Peña Salegui** eli lyhyemmin **José María Peña** (19. huhtikuuta 1895 Las Arenas, Vizcayan maakunta, Espanja – 13. tammikuuta 1988) oli espanjalainen jalkapalloilija ja jalkapallovalmentaja.

Peña oli pelipaikaltaan keskikenttäpelaaja. Hän edusti urallaan Arenasia (1915–1926), Real Madridia (1926–1932) ja Celta Vigoa (1932–1934). Arenasin vuosinaan Peña pelasi cup-kilpailu Copa del Reyn loppuottelussa kolmesti. Vuonna 1917 Madrid ja 1925 Barcelona olivat parempia, mutta vuonna 1919 Barcelona kaatui maalein 5–2 ja Arenas voitti ensimmäisen ja ainoan cup-mestaruutensa.

Jalkapalloilu ammattimaistettiin Espanjassa vuonna 1925 ja vuotta myöhemmin Peñasta tuli yksi Real Madridin ensimmäisistä pelaajahankinnoista. Hän pelasi Real Madridin paidassa neljä kautta vuonna 1928 perustettua kansallista pääsarjaa, ja oli mukana seuran voittaessa ensimmäisen pääsarjamestaruutensa kaudella 1931–1932. Cup-menestystä oli tarjolla myös Madridissa, mutta joukkue hävisi loppuottelussa ensin vuonna 1929 Españolille ja sitten vuonna 1930 Athleticille.

Espanjan maajoukkueessa Peña pelasi vuosina 1921–1930 yhteensä 21 ottelua ja teki yhden maalin. Hän otti osaa myös vuoden 1924 kesäolympialaisiin, jossa Espanja putosi jo karsintakierroksella Italiaa vastaan. Vuonna 1929 hän oli kentällä, kun Espanja voitti Englannin ensimmäisenä Britteinsaarten ulkopuolisena joukkueena. Peñan ainoa maaottelumaali syntyi hänen viimeisessä maaottelussaan 30. marraskuuta 1930 Portugalia vastaan. Maalin tehdessään hän oli 35 vuotta ja 225 päivää vanha, joka tekee hänestä iäkkäimmän Espanjan maajoukkueessa maalitilinsä avanneen pelaajan.

Pelaajauransa jälkeen Peña valmensi ainakin Real Oviedoa ja Sporting Gijónia. Hän on ensimmäinen henkilö, joka on valmentanut molempia asturialaisseuroja.

## Lähteet
Kundalini

**Kundalini** (kuṇḍalinī कुण्डलिनी) on sanskriitin kieltä ja tarkoittaa "kierteellä olevaa". Se on eri joogaperinteissä esiintyvä termi, joka tarkoittaa "hienorakenteiseen" eli ei-fyysiseen "energiakehoon" liittyvää elämänvoimaa. Uinuvan kundalinienergian sanotaan olevan kiertyneenä selkärangan alaosassa sijaitsevassa  ristiluussa.

Kundalini on jooga-ajattelussa osa hienorakenteista energiakehojärjestelmää, johon kuuluvat nadit eli energiakanavat, joista kolme pääkanavaa ida, pingala ja sushumna kulkevat selkäytimessä/keskushermostossa kolmena ympyräliikkeenä, selän puolella liike on ylöspäin ja kehon etupuolen keskilinjalla alaspäin. Tällä keskilinjalla sijaitsevat energiakeskukset eli chakrat, joita on seitsemän ja jotka muodostuvat kehon läpi toimiessaan/pyöriessään.

Chakrat ja energiajärjestelmä mainitaan mm. varhaisissa Upanishadeissa. Kundalinienergian sanotaan nousevan keskikanavaa, sushumna-nadia pitkin ja läpäisevän kaikki seitsemän päächakraa yhtyen päälaella sahasrara-chakrassa universaaliin elämänvoimaan eli jumalalliseen voimaan, jolloin ihmisen sanotaan olevan itseoivalluksen eli samadhin tilassa. On esitetty biologisia selitysmalleja, joiden mukaan samadhi voisi johtua jonkinlaisesta endorfiinien ja muiden välittäjäaineiden sekä hormonien vaikutuksesta. 

Suomessa on mahdollista opiskella sertifioiduksi kundaliinijoogaopettajaksi.

Kundalinijoogaa käsitelleistä länsimaalaisista ehkä tunnetuin on psykoanalyytikko Carl Jung (1875–1961).  Jungin kundalinijoogaa käsitellyttä luentoa Zürichin psykologikerholla 1932 pidetään laajalti virstanpylväänä itämaisen kundalini-käsitteen ja sen psykologian syvemmälle ymmärtämiselle länsimaissa.
Amerikantylli

**Amerikantylli** (*Charadrius vociferus*) on amerikkalainen kahlaaja. Lajin nimesi ruotsalainen luonnontutkija Carl von Linné vuonna 1758.

## Koko ja ulkonäkö
Linnun pituus on 23–26&nbsp;cm, siipien kärkiväli 59–63&nbsp;cm ja paino 65–90&nbsp;g. Naaras on hieman kookkaampi. Muistuttaa tylliä, mutta on tätä hiukan suurempi, hoikempi, pitkäpyrstöisempi ja -nokkaisempi. Rinnan poikki kulkee 2 mustaa raitaa ja nokka on kokonaan tumma. Koivet ovat kellahtavat ja pyrstö sekä yläperä punaruskeat. Sukupuolet ovat samanvärisiä. Yleinen huuto on 'kil-dii', josta laji on saanut englanninkielisen nimensä *killdeer*. Vanhin amerikantylli on ollut 11 vuotta 11 kuukautta vanha.

## Esiintyminen
Nimialalaji *vociferus* (Linné 1758) pesii Pohjois-Amerikassa Kanadan eteläosista Floridaan ja Meksikoon saakka, alalaji *ternominatus* (Bangs ja Kennard 1920) Bahamalla ja Antilleilla, sekä alalaji *peruvianus* (Chapman 1920) Etelä-Amerikassa Perusta Pohjois-Chileen. Maailman populaation koko on noin 1 miljoonaa yksilöä. Sen kanta on elinvoimainen. Pohjoisimmat populaatiot ovat muuttolintuja, jotka talvehtivat USA:n itärannikolta aina Kolumbiaan ja Ecuadoriin. Muuttomatkallaan se voi harhautua Länsi-Eurooppaan mutta sitä ei ole tavattu Suomessa.

## Elinympäristö
Pesimäbiotooppeja ovat avoimet ruohikot, pellot, laitumet, golfkentät, tienreunat ja muut lyhytkortiset avomaat. Muuttoaikoina ja talvehtimisalueilla erityyppisillä kosteikoilla ja rannoilla.

## Lisääntyminen
Laji on yksiavioinen. Pesä on vaatimaton kuoppa sorassa. Munia on 4 ja molemmat puolisot hautovat, yhteensä 24–28 päivää. Poikaset ovat pesäpakoisia ja lentokykyisiä ne ovat 3–4 viikon ikäisinä. Sukukypsä 1-vuotiaana.

## Ravinto
Pääasiassa hyönteiset, nilviäiset ja muut pienet selkärangattomat. Syö myös marjoja.

## Lähteet
* Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. 
* ADW

### Viitteet
Aspocomp Group

**Aspocomp Group Oyj** on suomalainen elektroniikka-alan konserni. Aspocomp-konserni tarjoaa korkean teknologian piirilevyjen suunnittelua ja valmistusta. Aspocompin valmistamia tuotteita käytetään elektroniikkateollisuudessa, muun muassa langattomissa päätelaitteissa, tietoliikenneverkoissa, autoissa ja erilaisissa teollisuussovelluksissa. Yhtiö harjoittaa myös piirilevyjen välitystoimintaa.

Aspocomp Group syntyi vuonna 1999 Aspo Oyj:n jakauduttua kahdeksi pörssiyhtiöksi. Aspon hallituksen silloinen puheenjohtaja H. B. Nyberg perusteli jakautumista elektroniikkateollisuuden vahvalla kasvulla.

## Lähteet

## Aiheesta muualla
* Aspocomp Group
Arvid Carlsson

**Arvid Carlsson** (25. tammikuuta 1923 – 29. kesäkuuta 2018) oli ruotsalainen tutkija, joka sai vuonna 1979 dopamiinia koskevasta uraauurtavasta työstään Wolfin lääketieteen palkinnon. Hänet palkittiin lukuisilla muillakin palkinnoilla, joista tärkein on Nobelin lääketieteen palkinto, joka myönnettiin hänelle vuonna 2000 yhdessä Paul Greengardin ja Eric Kandelin kanssa. 

Carlsson oli Academia Europæan jäsen vuodesta 1989.

## Lähteet
Itseoivallus

**Itseoivallus** on ilmaisu, jota käytetään silloin, kun ihminen ajattelee hengellisyyttä erillisenä aineellisista asioista. Sitä käytetään psykologiassa ja itämaisissa uskonnoissa, muun muassa joogassa. Itseoivallukseen liittyviä seikkoja ovat muun muassa itsetuntemus ja ihmisen Jumalakuva.

## Katso myös

* Ykseys

## Lähteet
Blind Man’s Bluff: The Untold Story of American Submarine Espionage

**Blind Man's Bluff: The Untold Story of American Submarine Espionage** on Sherry Sontagin, Cristhoper Drewn ja Annette Lawrence Drewn vuonna 1998 kirjoittama kirja, joka kertoo Yhdysvaltain laivaston suorittamista sukellusveneoperaatioista kylmän sodan aikana. Operaatioiden tarkoituksena oli valvoa salaa Neuvostoliiton satamia, varjostaa laivoja ja sukellusveneitä, salakuunnella sotilaallista yhteydenpitoa ja jopa noutaa salaista materiaalia merenpohjasta.

## Aiheesta muualla
*Lisää kirjasta ja tekijöistä
Israelin esihistoria

**Israelin esihistoria** ulottuu nykyihmisen edeltäjien varhaiskivikautisesta kulttuurista heprealaisten asettumiseen alueelle, jolloin alkoi historiallinen aika. 

Ubeidiyan alueelta Jordanjoen laaksosta on löytyneet työkalut 1,4-1,6 miljoonan vuoden takaa ovat yksi vanhimmista homidien jäänteistä Afrikan ulkopuolella.

Karmel-vuorelta on löytynyt arkeologisia jäänteitä, joiden perusteella on mahdollista, että noin 80&nbsp;000 vuotta sitten neanderthalit ja nykyihmiset elivät sovussa nykyisen Pohjois-Israelin alueella.

Maanviljelyä edelsi muun muassa villiviljan keräilyllä ja metsästyksellä elänyt Natufin kulttuuri. 

Kolmannella vuosituhannella eaa. Lähi-itään tuli seemiläisiä kieliä puhuvia kansoja, joihin heprealaisetkin kuuluivat. Toisella vuosituhannella eaa. heettiläisten valtion romahdus ja egyptiläisten vallan heikkeneminen loivat tilaa heprealaisille.

## Lähteet

## Aiheesta muualla
* Sites of Human Evolution at Mount Carmel: The Nahal Me’arot / Wadi el-Mughara Caves Unesco
Live at Wacken – The Reunion

**Live at Wacken – The Reunion** on Twisted Sister -yhtyeen julkaisema livealbumi vuodelta 2005.

## Kappaleet
### CD 1
#Bad Boys (of Rock N' Roll)
#Born to Be Wild
#I'll Never Group Up Now
#You Know I Cry
#You Cant Stop Rock 'N' Roll
#What You Don't Know (Sure Can Hurt You)
#The Kids Are Back
#Stay Hungry
#Like a Knife in the Back
#I Am, I'm Me
#The Fire Still Burns

### CD 2
#What You Don't Know (Sure Can Hurt You)
#In The Beginnin
#The Final Show...1987 Interwiews
#The Kids Are Back
#Stay Hungry
#The Speaks Reunion Interwiews
#A Night for Jason Interwiews
#Destroyer
#Like a Knife in the Back
#TS on TV Interwiews
#The New York Steel Benefit Interwiews
#Under the Blade
#Old School Returns Interwiews
#You Can't Stop Rock 'N' Roll
#The Fire Still Burns
#The U.S.A Tour of Shout Korea April 2003 Interwiews
#Shoot 'Em Down
#We're Not Gonna Take It
#Festivals Interwiews
#The Price
#Reflecations Interwiews
#Burn in Hell
#I Wanna Rock
#Band Intro
#S.M.F
#Credits

## Kokoonpano
* Dee Snider – laulu
* Jay Jay French – kitara
* Mark "The Animal" Mendoza – basso, taustamurinat
* Eddie "Fingers" Ojeda – kitara
* A.J. Pero – rummut

## Aiheesta muualla
* Live at Wacken – The Reunion discogs.com -sivustolla
*
Paul Zamecnik

**Paul Charles Zamecnik** (s. 22. marraskuuta 1912 – 2009) oli yhdysvaltalainen lääkäri ja tutkija. Hän harjoitti huomattavan akateemisen uransa ohella ammattiaan Massachusetts General Hospitalissa 1950-luvulta lähtien. 

Zamecnik syntyi Clevelandissa, Ohiossa, ja valmistui Harvard Medical Schoolista lääketieteen tohtorina vuonna 1936. Hän oli Yhdysvaltain kansallisen tiedeakatemian sekä American Academy of Arts and Sciencesin jäsen.

Zamecnikin tutkimusryhmä oli keskeisessä osassa muun muassa proteiinien biosynteesin mekanismin selvittämisessä. Hän oli vuodesta 1936 lähtien naimisissa Mary Connorin kanssa. Parilla oli kolme yhteistä lasta. Mary kuoli 94 vuoden ikäisenä 26. elokuuta 2005.

Zamecnikille myönnettiin palkintona hänen lääketieteellisestä tutkimustyöstään National Medal of Science vuonna 1991 ja Laskerin erityispalkinto vuonna 1996. 

## Lähteet
Afrikantylli

**Afrikantylli** (*Charadrius pecuarius*) on pieni afrikkalainen kahlaaja. Lajin kuvaili ja nimesi Coenraad Jacob Temminck 1823.

## Koko ja ulkonäkö
Linnun pituus on 12–14&nbsp;cm, siipien kärkiväli 40–44&nbsp;cm ja paino 26–54&nbsp;g. Pieni, mustajalkatylliä muistuttava kahlaaja. Alapuoli on valkoinen, kupeilla (ja koiraalla myös rinnassa) on punertava sävy. Selkäpuoli ja päälaki ovat harmaanruskeat, suomukuvioiset. Leveä valkoinen silmäkulmajuova ja tumma ohjas. Nokka on kokotumma, lyhyehkö, ja koivet ovat tummat. Lennossa näkyy siivellä epäselvä vaalea siipijuova. Tavallisin ääni on 'tit-piip'.

## Esiintyminen
Afrikkalainen laji, joka puuttuu pesivänä Saharan ja lähes koko Sahelin alueelta sekä pohjoisosista. Pesii kuitenkin Niilin suistossa. Esiintyminen laikuittaista. Maailman populaation koko on 140&nbsp;000–190&nbsp;000 yksilöä. Lajin kanta on elinvoimainen. Pääasiassa paikkalintu mutta voi vaellella sadekausien mukaan. Lajia ei ole tavattu Suomessa.

## Elinympäristö
Kuivat avomaat lähellä vesistöä, lyhytkortiset pellot ja heinikot, hiekkakannakset ja hiekkarannat. Välttää korkeaa kasvillisuutta ja kallioista tai louhikkoista maastoa.

## Lisääntyminen
Pesä on avoimesti maassa. Pesyeitä on tavallisesti 2 ja munia 2. Haudonta-aika on 23–26 päivää, molemmat emot hautovat. Poikaset ovat pesäpakoisia ja lentokykyisiä ne ovat noin 25 päivän ikäisinä. Molemmat emot hoitavat poikasia. Sukukypsä usein jo 1-vuotiaana.

## Ravinto
Etupäässä hyönteiset ja hämähäkkieläimet.

## Lähteet

* Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. 

### Viitteet
Tbilisin kasvitieteellinen puutarha

**Tbilisin kasvitieteellinen puutarha** () sijaitsee Tbilisissä Georgian pääkaupungissa, Tsavkisis-Tskalin rotkossa Sololakin vuorijonon, Trialetin vuorijonon osan, eteläisillä kukkuloilla. Puutarha käsittää 161 hehtaarin suuruisen alueen ja yli 4&nbsp;500 taksonomisen ryhmän kasvikokoelman.

Kasvitieteellisen puutarhan historia käsittää yli kolme vuosisataa. Sitä kuvaili ensimmäiseksi vuonna 1671 ranskalainen matkailija Jean Chardin kuninkaallisiksi puutarhoiksi, jotka oli saatettu perustaa viimeistään vuonna 1625. Puutarhat pääsivät botanisti Joseph Pitton de Tournefortin selontekoon (1701) ja prinssi Vakhuštin Tbilisin karttaan (1735). Persialaisten hyökkäyksessä vuonna 1795 kärsineet puutarhat elvytettiin 1800-luvun alussa ja perustettiin virallisesti Tiflisin kasvitieteellisenä puutarhana vuonna 1845. 

Vuodesta 1888 eteenpäin, kun puutarhaan perustettiin floristiikan keskus, useat merkittävät tutkijat ovat työskennelleet puutarhalle. Vuosina 1896&ndash;1904 puutarhaa laajennettiin länteen ja vuosien 1932 ja 1958 välillä entisen islamilaisen hautausmaan alue liitettiin siihen. Useita hautausmaan hautoja, kuten tunnetun azerbaidžanilaisen kirjailijan Mirzə Fətəli Axundovin (1812&ndash;1878) hauta, on kuitenkin säilynyt. Kasvitieteellisen puutarhan keskinen sisäänkäynti sijaitsee historiallisen Nariqalan linnoituksen juurella. Toinen, tunnelina kallioon vuosina 1909&ndash;1914 leikattu sisäänkäynti oli käytössä 2000-luvun puoliväliin saakka, kunnes siitä tehtiin Georgian suurin yökerho "Gvirabi".

## Lähteet

*"საქართველოს ძველი ქალაქები: თბილისი", 2006 წ. მეორე გამოცემა. 
*Jimšer Kereseliże, M. L. Loriia, Manana Elbakiże (2001), Tbilisi Botanic Garden 365. Central Botanical Garden, .
Katherine Esau

**Katherine Esau** (3. huhtikuuta 1898 Jekaterinoslav, Venäjän keisarikunta – 4. kesäkuuta 1997 Santa Barbara, Kalifornia) oli yhdysvaltalainen kasvitieteilijä. 

Esau syntyi Ukrainassa saksalaisten mennoniittojen tyttäreksi. Venäjän vallankumouksen jälkeen perhe siirtyi Saksaan ja sieltä edelleen Kaliforniaan, jossa Esau sai tohtorinarvonsa vuonna 1931. 

Esau tunnetaan varsinkin ansioistaan kasvianatomian tutkijana sekä pioneerina elektronimikroskoopin käytössä kasvivirusten tutkimisessa. Hän opetti useita oppilassukupolvia kasvien anatomiasta ja toiminnoista, ja loi myös hyvin laajan tieteellisten tekstien ja tutkimusten aineiston. Hänen kirjansa *Plant Anatomy* ja *Anatomy of Seed Plants* ovat alan merkkiteoksia. Hänen mukaansa on nimetty Katherine Esau -palkinto. 

Esau valittiin vuonna 1957 Yhdysvaltain kansallisen tiedeakatemian jäseneksi sen historian kuudentena naispuolisena tutkijana, ja hänelle myönnettiin vuonna 1989 National Medal of Science. Hän eli 99-vuotiaaksi.

## Lähteet
Hanka Kupfernagel

**Hanka Kupfernagel** (s. 19. maaliskuuta 1974 Gera) on saksalainen cyclocross-, maantie- ja maastopyöräilijä. 

Kupfernagel on voittanut cyclocrossin maailmanmestaruuden vuosina 2000, 2001, 2005 ja 2008. Lisäksi hän on sijoittunut MM-hopealle 2002, 2003, 2006, 2009 ja 2010 sekä MM-pronssille 2004. Lajin Euroopan mestari hän on vuosilta 2003, 2004 ja 2008 sekä EM-hopeamitalisti vuodelta 2006 ja EM-pronssimitalisti 2005.

Maantiepyöräilyssä Kupfernagel on voittanut aika-ajon maailmanmestaruuden Stuttgartissa vuonna 2007. MM-pronssia hän saavutti vuonna 1998 niin aika- kuin maantieajossakin. Sydneyn olympialaisissa 2000 hän sijoittui maantieajossa hopealle. Maantieajon Euroopan mestaruuden Kupfernagel voitti vuonna 1996 sekä UCI:n ranking-listan vuosina 1997&ndash;1999. Hän voitti La Flèche Wallonne -klassikon vuonna 1999 ja sijoittui toiseksi 2004. Hän voitti Emakumeen Bira -kilpailun vuosina 1997, 1998 ja 1999. Lisäksi hän on junioreiden maantieajon maailmanmestari vuodelta 1992.

## Lähteet

## Aiheesta muualla
*Hanka Kupfernagelin virallinen sivusto
The Video Years

**The Video Years** on Twisted Sister -yhtyeen vuonna 2007 julkaisema DVD.

## Sisältö
;The 1982 Television Performance That Started It All
** It's Only Rock 'N' Roll (But I Like It) (haastattelussa Motörgheadin Brian Robertson ja Lemmy Kilmister)

;Twisted Videos
#You Can't Stop Rock 'N' Roll (1983)
#We're Not Gonna Take It (1984)
#I Wanna Rock (1984)
#The Price (1985)
#Leader Of The Pack (1985)
#Be Chrool To Your Scuel (1986)
#Hot Love (1987)

;Twisted Live - 1984
#Stay Hungry
#The Kids Are Back
#We're Not Gonna Take It
#I Wanna Rock
#Under The Blade
#The Beast
#You Can't Stop Rock 'n' Roll
#The Price
#Stay Hungry
#Burn in Hell
#S.M.F.

## Aiheesta muualla
* ''The Video Years'' discogs.com -sivustolla 
*
Eddie Ojeda

**Eddie "Fingers" Ojeda** (s. 5. elokuuta 1955) on yhdysvaltalainen kitaristi. Hän kasvoi New Yorkissa isänsä, äitinsä ja pikkuveljensä kanssa. Tällä hetkellä hänet tunnetaan parhaiten yhdysvaltalaisen hard rock -yhtye Twisted Sisterin kakkoskitaristina. 70-luvun alussa hän perusti SPX-nimisen yhtyeen, jonka kanssa teki comebackin lähdettyään Twisted Sisteristä vuonna 1987. SPX lopetti vuonna 1993, jolloin hän siirtyi oman sooloyhtyeensä keulakuvaksi. Vuonna 1997 Ojeda siirtyi takaisin Twisted Sisteriin. Vuonna 2005 hän julkaisi debyyttilevynsä soolouralla. 80-luvulla hän esiintyi myös *"Hear 'n' Aid"*-projektissa. 

## Elämäkerta
Eddie syntyi tavalliseen perheeseen, joka asui alun perin Denverissä. Myöhemmin Eddien perhe muutti New Yorkiin, jossa Eddie perusti SPX-nimisen yhtyeen. SPX julkaisi kolme singleä, jonka jälkeen Eddie liittyi Twisted Sisteriin ja SPX hajosi. Yhtye levytti ensimmäisen kerran vuonna 1982, ja sai EP-levy nimen *[[Ruff Cuts]]*. Samana vuonna julkaistiin yhtyeen ensimmäinen studioalbumi *[[Under The Blade]]*. Seuraavien vuosien aikana Eddie oli mukana levyillä *[[You Can't Stop Rock 'N' Roll]]* (1983), *[[Stay Hungry]]* (1984), *[[Come Out And Play]]* (1985) ja *[[Love Is For Suckers]]*. Tämän jälkeen yhtye hajosi, ja Eddie nosti SPX-yhtyeen tuhkasta. Tällä kertaa yhtye levytti demon, joka ei kuitenkaan koskaan päätynyt levitykseen. Eddie omistaa ainoan kappaleen. Vuonna 1993 hän perusti oman sooloyhtyeensä, joka keikkaili ahkerasti. Vuonna 1997 hän aloitti Twisted Sister-yhtyeen kasaamisen uudelleen Dee Sniderin kanssa. Vuonna 1999 uudelleenperustettu yhtye ei enää ylettänyt samaan suursuosioon, josta oli 80-luvulla nauttinut. 2000-luvun alussa suosio alkoi vähitellen nousta, ja vuonna 2004 julkaistiin uudelleenänitys vuoden 1984 klassikkoalbumista *Stay Hungry*. Levyn nimeksi tuli *Still Hungry*, ja myös ääniefektejä on paranneltu. Seuraavana vuonna Eddie julkaisi debyyttilevynsä soolouralla. Levyn nimeksi tuli *Axes 2 Axes*. Vuonna 2006 yhtye julkaisi studiolevyn nimeltä *[[Twisted Christmas]]*, jossa yhtye esittää tunnettuja joululauluja. Yhtye hajosi levyn jälkeen, mutta palasi esiintymislavoille 2007. Tällä hetkellä Eddie asuu perheensä kanssa New Yorkissa.

## Diskografia

### Eddie Ojeda

**[[Axes 2 Axes]]* (2005)
Maarten Schmidt

**Maarten Schmidt** (28. joulukuuta 1929 – 17. syyskuuta 2022) oli alankomaalainen tähtitieteilijä. Hän syntyi Groningenissa, sai opetusta Jan Hendrik Oortilta ja valmistui Leidenin yliopistosta. 

Schmidt lähti vuonna 1959 Yhdysvaltoihin, jossa hän aloitti työnsä California Institute of Technologylle. Hän on keskeisiä hahmoja kvasaarien tutkimuksen historiassa. Hän oli vuodesta 1978 lähtien Yhdysvaltain kansallisen tiedeakatemian jäsen. 

Asteroidi 10430 Martschmidt on nimetty Schmidtin mukaan.

## Palkinnot
* Helen B. Warner -palkinto (1964)
* Royal Astronomical Societyn kultamitali (1980)
* James Craig Watsonin mitali (1991)
* Bruce-mitali (1992) 

## Lähteet
Boitzenburgin linna

**Boitzenburgin linna** () on historiallisesti ja arkkitehtonisesti merkittävä linna saksalaisessa Brandenburgin osavaltiossa, noin 110 kilometriä Berliinistä pohjoiseen. Se on alueen suurimpia linnoja. Yli sadan vuoden ajan linna toimi Arnimin aatelissuvun kantalinnana. Muutama vuosi Saksan jälleenyhdistymisen jälkeen linna kunnostettiin, ja siinä toimii nykyisin hotelli.

## Historia
Boitzenburgissa sijaitseva linna mainitaan ensimmäisen kerran vuoden 1276 tienoilla. Linna tuhoutui osittain kolmikymmenvuotisessa sodassa. Vuoden 1740 tienoilla linna kunnostettiin barokkityyliin. 1800-luvulla linnaa uudistettiin kahteen otteeseen: vuosina 1838–1842 Friedrich August Stülerin suunnitelmien pohjalta uusgoottilaiseen tyyliin ja vuosina 1881–1884 uusrenessanssityyliin.

Linna sijaitsee saarella, joka muotoiltiin vuonna 1840 maisema-arkkitehti Peter Joseph Lennén suunnittelemana englantilaista tyyliä edustavaksi maisemapuistoksi.

## Aiheesta muualla

* Schloss Boitzenburg
George Herbig

**George Howard Herbig** (2. tammikuuta 1920 – 12. lokakuuta 2013) oli yhdysvaltalainen tähtitieteilijä. Hän valmistui Kalifornian yliopistosta Berkeleyssä ja työskenteli Havaijin yliopiston Tähtitieteellisessä instituutissa.

Herbig tunnetaan parhaiten Herbigin–Haron kohteista. Hän ja Guillermo Haro olivat varhaisimpia tutkijoita, jotka perehtyivät kyseiseen aiheeseen yksityiskohtaisesti.

Asteroidi 11754 Herbig on nimetty George Herbigin mukaan. Hänelle myönnettiin Helen B. Warner -palkinto 1955 ja Bruce-mitali 1980. Hän oli Yhdysvaltain kansallisen tiedeakatemian jäsen vuodesta 1964 lähtien.

## Lähteet
Aikka Hakala

**Aikka Hakala** on ollut kahden suomalaismuusikon nimi:

* Alpo "Aikka" Hakala (1957–2021), laulaja ja kitaristi, Teddy & The Tigersin keulahahmo
* Aimo "Aikka" Hakala (1946–2021), rumpali 

## Lähteet
* Kirjastot.fi
Dragan Pejić

**Dragan Pejić** (s. 6. syyskuuta 1976 Užice, Serbia, Jugoslavia) on serbialainen jalkapalloilija ja jalkapallovalmentaja, joka toimi 2020 kolmosessa pelanneen Oulaisten Huiman päävalmentajana. Pelipaikaltaan hän on hyökkääjä.

Kaudella 2006 Pejić pelasi Ykkösessä AC Oulun riveissä ja oli 15 maalillaan sarjan kolmanneksi paras maalintekijä. Tätä ennen hän oli pelannut Serbia ja Montenegron pääsarjassa, AC Ouluun hän siirtyi kotimaansa FK Javor Ivancijasta.

## Lähteet
Geoffrey Burbidge

**Geoffrey Ronald Burbidge** (24. syyskuuta 1925 – 26. tammikuuta 2010) oli brittiläis-yhdysvaltalainen tähtitieteilijä.

Burbidge oli tutkija Margaret Burbidgen aviomies ja Kalifornian yliopiston fysiikan professori San Diegossa. Hän toimi Kitt Peak National Observatoryn johtajana vuosina 1978–1984. 

Burbidge voitti Helen B. Warner -palkinnon vaimonsa kanssa 1959, Bruce-mitalin itsenäisesti 1999 ja Royal Astronomical Societyn kultamitalin 2005. Hänen mukaansa on nimetty asteroidi 11753 Geoffburbidge.

## Lähteet
Jan Mark

**Janet Marjorie "Jan" Mark** (22. kesäkuuta 1943 – 16. tammikuuta 2006) oli brittiläinen lastenkirjailija. Hän julkaisi kymmeniä kirjoja, joista viimeiset vain hieman ennen kuolemistaan aivokalvontulehduksen aiheuttamaan verenmyrkytykseen 62 vuoden iässä.

Mark voitti 1970–1980-luvuilla kaksi Carnegie-mitalia. Muutamia hänen kirjoistaan ovat *Thunder and Lightnings*, *Handles*, *Zeno Was Here*, *The Tale of Tobias*, *My Frog and I* ja *Useful Idiots*.
Ruff Cuts

__NOTOC__
**Ruff Cuts** on vuonna Twisted Sisterin EP-levy, joka julkaistiin vuonna 1982 levymerkillä Secret Records.

## Kappaleet
### A-puoli
#
#

### B-puoli
#
#

## Kokoonpano
* Dee Snider – laulu
* Jay Jay French – kitara
* Mark ”The Animal” Mendoza – basso, taustamurinat
* Eddie ”Fingers” Ojeda – kitara
* A. J. Pero – rummut

## Aiheesta muualla
* Discogs: Twisted Sister – Ruff Cuts
* 
*
Kapfenburgin linna

**Kapfenburgin linna** () on linna Lauchheimin pikkukaupungissa Baden-Württembergissä, Saksassa.

## Historia
Kapfenburgin linnan perustamisajankohta on tuntematon. Varhaisin maininta siitä on peräisin vuodelta 1164. Linna kuului alun perin Grunbergin suvulle, mutta siirtyi 1300-luvun ensimmäisellä puoliskolla Oettingenin kreivien haltuun. Vuonna 1364 Oettingenit myivät omaisuutensa alueella Saksalaiselle ritarikunnalle.

Johann Eustach von Westernachin hallintokaudella linnaan rakennettiin hänen mukaansa nimetty eteläsiipi. Nykyisen ulkonäkönsä linna sai vapaaherra Karl Heinrich von Hornsteinin aikana 1700-luvulla, suunnittelijoina arkkitehdit Franz Keller ja Franz Joseph Roth.

Maallistumisen myötä vuosina 1805–1806 entinen ritarikunnan linna päätyi Württembergin hallintaan. Vuoteen 1807 saakka linnassa asui Württembergin kuningas Fredrikin poika Paul. Linnan kunnostutti Baden-Württembergin osavaltio vuosina 1957–1962 ja 1971–1972.

## Lähteet

## Aiheesta muualla

* Kapfenburgin linnan verkkosivut
Filosofiset aikakausjulkaisut

**Filosofisia aikakausjulkaisuja** eli filosofiaa käsitteleviä tiedejulkaisuja on ilmestynyt laajemmin 1800-luvun jälkimmäiseltä puoliskolta saakka. Niiden kulta-aikaa ovat olleet erityisesti vuodet 1890–1960. Nykyisin julkaisut toimivat usein ennen kaikkea nousevien filosofien julkaisuareenana.

## Historiaa

Ensimmäisiä tieteellisiä aikakausjulkaisuja alettiin julkaista 1600-luvulla. Näihin lukeutuvat *[[Journal des savants]]* (1655) ja *[[Acta eruditorum]]* (1682). Myös Royal Society (*[[Philosophical Transactions of the Royal Society]]*, 1665) ja Ranskan akatemia alkoivat julkaista omia julkaisujaan pian perustamisensa jälkeen.

Ensimmäisiä varsinaisia filosofisia julkaisuja olivat William Torrey Harrisin perustama *[[Journal of Speculative Philosophy]]* (1867–1893), Alexander Bainin perustama *[[Mind]]* (1876–), Théodule Ribotin perustama *[[Revue philosophique]]* (1876–) sekä Ludwig Steinin perustama *[[Archiv für Geschichte der Philosophie]]* (1888–). Hieman myöhemmin alkoivat ilmestyä *[[The Monist|Monist]]* (1888–), *[[Ethics]]* (1890–), *[[Proceedings of the Aristotelian Society]]* (1891–), *[[The Philosophical Review|Philosophical Review]]* (1892–), *[[Revue de métaphysique et de morale]]* (1893–) ja *[[Kant-Studien]]* (1896–).

1900-luvulla perustetuista julkaisuista merkittävimpiä ovat *[[The Journal of Philosophy|Journal of Philosophy]]* (1904), *[[Philosophy]]* (1926), Wienin piirin *[[Erkenntnis]]* (1930–1940), *[[Journal of Symbolic Logic|The Journal of Symbolic Logic]]* (1936–) ja *[[Review of Metaphysics]]* (1947–).

Merkittävimmät suomalaiset filosofiset aikakausjulkaisut ovat olleet Suomen filosofisen yhdistyksen vuosikirjat *[[Ajatus (vuosikirja)|Ajatus]]* (1926–) ja *[[Acta Philosophica Fennica]]* (1935–), sekä filosofinen aikakauslehti *[[Niin & näin]]* (1994–). Filosofiaa on julkaistu myös *Königsberg*-lehdessä (1996/97). Filosofisina keskustelufoorumeina ovat toimineet myös mm. *Ateneum*, *Aika*, *Euterpe* (1901–1905), *[[Finsk Tidskrift]]* (1876–), *Genesis*, *Nykyaika* (1898–1899), *[[Teologinen aikakauskirja]]*, *[[Valvoja (lehti)|Valvoja]]* (1881–) ja *[[Vartija (lehti)|Vartija]]* (1888–).

## Katso myös

* Luettelo filosofisista aikakausjulkaisuista
* Filosofiset tietosanakirjat

## Lähteet

## Aiheesta muualla

* Philosophy Journals  
* Philosophy Journals  
* On-line information about journals in philosophy and related disciplines
Allan Sandage

**Allan Rex Sandage** (18. kesäkuuta 1926 – 13. marraskuuta 2010) oli yhdysvaltalainen tähtitieteilijä. Hän sai opetusta Edwin Hubblelta ja jatkoi tämän työtä hänen kuoltuaan sydänkohtaukseen vuonna 1953. Hän opiskeli fysiikkaa Illinois’n yliopistossa ja valmistumisensa jälkeen vuonna 1948 siirtyi California Institute of Technologyn tähtitieteelliselle osastolle jatko-opiskelemaan.

Sandage tunnetaan ensisijaisesti hänen galaksien etäisyyksiä ja Hubblen vakion arvon havaintoihin perustuvaa määrittämistä koskevista töistään. Sandage oli myös eräs ensimmäisiä kvasaarien tutkijoita. Kosmologisen tutkimuksen ohessa hän myös löysi asteroidin (96155) 1973 HA.

Sandage aloitti työnsä Palomarin observatoriossa. Hän oli 1950-luvulta lähtien kansainvälisesti huomattava tutkija ja julkaisi uransa aikana yli 500 tieteellistä artikkelia. Sandagelle myönnettiin muun muassa Helen B. Warner -palkinto (1957), Eddington-mitali (1963), Royal Astronomical Societyn kultamitali (1967), National Medal of Science (1970), Bruce-mitali (1975) ja Crafoord-palkinto (1991). Lisäksi asteroidi 9963 Sandage on nimetty hänen kunniakseen.

Sandage kääntyi 60-vuotiaana kristinuskoon. Hän ei pitänyt tätä ristiriitaisena hänen tieteellisen elämäntyönsä kanssa. Sandage menehtyi haimasyöpään.

## Lähteet

## Aiheesta muualla
* 
* 
* 
*
Muixeranga

**Muixeranga** (valenciaksi ) on nimitys Valenciasta peräisin olevalle tanssi- ja ihmistorniperinteelle, joka on säilynyt pääasiassa Ribera Altan piirikuntaan kuuluvassa Algemesíssa. Muixeranga-ryhmiä löytyy myös joiltakin muilta Valencian paikkakunnilta.

Muixeranga ei ole pelkkä tanssi- ja taidenäytös, sillä se liittyy olennaisesti vuosittaiseen *Pelastuksen Jumalan äidin juhlaan* (les Festes de la Mare de Déu de la Salut) ja sen juhlakulkueeseen. Juhlaa vietetään Algemesíssa 7. ja 8. syyskuuta.

Uskonnollisen merkityksensä kautta muixeranga eroaa muista Katalonian ihmistorniperinteistä. Lisäksi muixerangassa tornin korkeutta tärkeämpi tekijä on tornin tanssi. Usein esitetyn teorian mukaan sekä muixeranga että muut ihmistornit (*castells*) ovat kehittyneet vanhemmasta moixiganga-perinteestä. Kuitenkin vain muixerangassa on säilynyt alkuperäinen uskonnollinen ajatus ja tornien liikkuvuus. Nykyään muiden tornien ainoana tarkoituksena on ulottua niin korkealle kuin mahdollista.
Pan Am Cosmobox

**Pan Am Cosmobox** on suomalaisen muusikon Janne Louhivuoren neljäs sooloalbumi. Se julkaistiin vuonna 2001.

## Kappaleet
Kaikki kappaleet säveltänyt ja sovittanut Janne Louhivuori.

# 
#  (san. Jussi Sydänmäki)
#  (san. Heikki Salo)
# 
#  (san. Mikko Kuustonen)
# 
#  (san. Sydänmäki)
#  (san. Kuustonen)
# 
# 
#  (san. Salo)
#  (san. Sydänmäki)
# 

## Kokoonpano
* Janne Louhivuori – kaikki instrumentit
* Jussi Sydänmäki – laulu (kappaleet 2, 7 ja 12)
* Heikki Salo – laulu (kappaleet 3 ja 11)
* Mikko Kuustonen – laulu (5 ja 8)

### Tuotanto
* Janne Louhivuori – tuottaja, äänittäjä, miksaaja
* Pauli Saastamoinen – masteroija (Finnvox)
* Tuomas Louhivuori – kannen maalaus
* Riitta Sourander – valokuvat
* Jouni Leskinen – kannen ulkoasu

## Arvostelut
* Soundi: 

## Lähteet

## Aiheesta muualla
* ''Pan Am Cosmobox'' discogs.com -sivustolla
Peristyyli

**Peristyyli** ( < , ’pylväiden ympäröimä’; ) on kreikkalaisessa ja roomalaisessa arkkitehtuurissa rakennuksen sisäpihaa ympäröivä pylväikkö ja pylväikkökäytävä, ja laajemmassa merkityksessä koko kyseisen kaltainen sisäpiha. Arkaaisempi nimitys peristyylille on **tetrastoon** (/). Kreikkalaista peripteraalitemppeliä reunustava peristyyli on oikeammin *[[peristasis]]*.

Peristyylin ympäröimä peristyylipiha on reunoilta katettu, mutta keskeltä avoin sisäpiha, jossa voi olla puutarha tai vesiallas. Roomalaisessa yksityistalossa, domuksessa, peristyyli sijaitsi talon takaosassa *[[atrium]]in* ja *[[tablinum]]in* takana. Sanaa käytetään myös puhuttaessa käsitteen syntymistä varhaisempien kulttuurien vastaavista, kuten egyptiläisen temppelin pylväshalleista.

Peristyyli on laajentunut tarkoittamaan myös pylväiden ympäröimää osaa mistä tahansa huoneesta tai rakennuksesta. Keskiajalla peristyylistä kehittyi *luostari* (, ’suljettu’) eli *luostaripiha*, joista luostarit ovat saaneet nimensä.

## Lähteet

## Aiheesta muualla
Splash Damage

**Splash Damage** on englantilainen pelitalo, joka on erikoistunut verkkomoninpeleihin. Splash Damagen tunnetuin peli lienee *[[Wolfenstein: Enemy Territory]]* ja vuonna 2007 julkaistu *[[Enemy Territory: Quake Wars]]*, joka on jatkoa *[[Quake]]*-pelisarjalle. Yhtiön tuorein julkaisu on vuonna 2016 julkaistu Gears of War 4.

Splash Damagen perusti vuonna 2001 tunnettujen pelimodifikaatioiden, kuten Quake 3 Fortressin, tekijät. Tehtyään jonkin aikaa modifikaatioita, Splash Damage alkoi tehdä yhteistyötä id Softwaren ja Activisionin kanssa. Yhtiöt alkoivat kehittää lisäosaa *[[Return to Castle Wolfenstein]]ille*, joka kuitenkin myöhemmin julkaistiin ilmaiseksi itsenäisenä pelinä.

## Pelit

## Lähteet

## Aiheesta muualla
*Splash Damage
Arthur Kornberg

**Arthur Kornberg** (3. maaliskuuta 1918 – 26. lokakuuta 2007) oli yhdysvaltalainen biokemisti. Hän sai vuonna 1959 yhdessä Severo Ochoan kanssa Nobelin lääketieteen palkinnon tutkimuksistaan DNA-synteesin alalla. 

Kornberg syntyi New Yorkissa, johon hänen vanhempansa Joseph ja Lena olivat muuttaneet Galitsiasta. Hän opiskeli ensin Abraham Lincoln High Schoolissa ja sitten City Collegessa, josta hän valmistui vuonna 1937, sekä Rochesterin yliopistossa, josta hän sai lääketieteen tohtorin arvon vuonna 1941. 

Kornbergilla oli kohonnut veren bilirubiinitaso eli Gilbertin oireyhtymä, joka aiheuttaa lievää keltaisuutta iholla. Lääkäriksi opiskellessaan hän teki opiskelutovereidensa parissa tutkimuksen vaivan yleisyydestä, ja tulokset julkaistiin hänen ensimmäisessä julkaisussaan 1942. 

Tärkein Kornbergiin kohdistetuista huomionosoituksista oli vuoden 1959 Nobel, mutta hän voitti lisäksi muun muassa National Medal of Sciencen 1979 ja oli Kansallisen tiedeakatemian jäsen vuodesta 1957. Hän teki aktiivisesti töitä Stanfordin yliopistossa vuosikymmenten ajan. Hän oli Royal Societyn ulkomaalaisjäsen.

Kornberg oli vuosina 1943–1986 naimisissa Sylvy Ruth Levyn ja vuosina 1988–1995 Charlene Walsh Leveringin kanssa. Molempien avioliittojen päätyttyä puolison kuolemaan Kornberg meni joulukuussa 1998 jälleen naimisiin Carolyn Dixonin kanssa. Kornberg eli 89-vuotiaaksi.

Kornbergin poika Roger Kornberg sai Nobelin kemianpalkinnon vuonna 2006.

## Lähteet
Hosho

**Hosho** tai **Hōshō** voi tarkoittaa seuraavia:

* hosho, mbiran säestyksessä käytettävä zimbabwelainen lyömäsoitin
* Hōshō (koulu), Noh teatterikoulu
* Fuyo Hōshō, Baekjen viimeinen kuningas
* Hōshō (1868), kolmimastoinen parkkitakiloitu potkurisluuppi
* Hōshō (1921), Keisarillisen Japanin laivaston ensimmäinen lentotukialus
David Grossman (ohjaaja)

**David Grossman** on yhdysvaltalainen elokuva- ja televisio-ohjaaja. Vuodesta 2004 alkaen hän on ohjannut ja tuottanut sarjaa *[[Täydelliset naiset]]*.

Aiemmin Grossman on ohjannut televisio-ohjelmia *[[Lost]]*, *[[Lisa ja pojat]]*, *[[MADtv]]*, *[[Buffy, vampyyrintappaja]]*, *[[Angel (televisiosarja)|Angel]]*, *[[CSI]]*, *Dead Like Me*, *[[Veljemme on nero]]* ja *[[Ally McBeal]]*.

## Aiheesta muualla
*
Valerie Harper

**Valerie Harper** (22. elokuuta 1939 – 30. elokuuta 2019) oli yhdysvaltalainen näyttelijä, joka tuli tunnetuksi televisiosta Rhoda Morgensternin roolissa *The Mary Tyler Moore Show'ssa* ja *Rhodassa* 1970-luvulla. Hänelle on myönnetty neljä Emmy-palkintoa ja yksi Golden Globe.

Harper oli Screen Actors Guildin jäsen ja vuoden 2001 ehdokas sen puheenjohtajaksi. 

## Aiheesta muualla

* Viralliset sivut 
* 

## Lähteet
Britton Chance

**Britton Chance** (24. heinäkuuta 1913 – 16. marraskuuta 2010) oli yhdysvaltalainen tutkija ja purjehtija. Hän voitti kultaa kesäolympialaisissa 1952 Helsingissä.
Chance valmistui Pennsylvanian yliopistosta vuonna 1940 ja myöhemmin Cambridgesta. Hänet palkittiin National Medal of Sciencella vuonna 1974, ja hän oli Kansallisen tiedeakatemian jäsen vuodesta 1954. Hän oli lisäksi Royal Societyn ulkomaalaisjäsen vuodesta 1981.

Chance oli Pennsylvanian yliopiston biofysiikan emeritusprofessori. Hän tuli tunnetuksi muun muassa hänen infrapunavalon käyttöä käsittelevistä tutkimuksistaan. 

Toisen maailmansodan aikana hän työskenteli Radiation Laboratoryssa Massachusetts Institute of Technologyssa.

## Lähteet
Yin ’n’ Twang

__NOTOC__
**Yin ’n’ Twang** on suomalaismuusikko Janne Louhivuoren viides sooloalbumi. Se julkaistiin 18. marraskuuta 2009.

## Kappaleet
Kaikki kappaleet kirjoittanut Janne Louhivuori.

#
#
#
#
#
#
#
#
#
#
#
#
#

## Arvostelut
* Satakunnan Kansa: *ristiriitainen*

## Lähteet
* Janne Louhivuoren viralliset sivut
* 
* iTunes

### Viitteet
Michael Frayn

**Michael Frayn** (s. 8. syyskuuta 1933) on brittiläinen kirjailija. Hän on julkaissut sekä romaaneja että näytelmäkirjallisuutta. 

Frayn opiskeli Cambridgen yliopistossa. Hänen tunnetuimpia näytelmiään ovat vuonna 1998 kantaesitetty, historiallisiin tositapahtumiin pohjautuva *Kööpenhamina* sekä farssi *Saranoita ja sardiineja* eli *Noises Off* (1982).

Fraynin romaaneista Tammi on julkaissut Keltaisessa kirjastossa kaksi: *Päistikkaa* (2001, *Headlong*, 1999) ja *Vakoojat* (2003, *Spies*, 2002).
Newcastle Brown Ale

**Newcastle Brown Ale** on suosittu englantilainen olutmerkki, jota myydään Suomessa pulloissa. Se on brown ale -tyyppistä punertavan ruskeaa, hiukan makeahkoa olutta. Alkoholipitoisuus on 4,7 tilavuusprosenttia.

Eversti Jim Porterin kehittämä pintahiivaolut Newcastle Brown Ale tuli myyntiin vuonna 1927. Vuosina 1927–2005 sitä tehtiin Newcastle upon Tynessä, mutta vuonna 2005 valmistus siirrettiin joen toiselle puolelle Gatesheadiin. Sillä on EU:n myöntämä "aito, perinteinen tuote" -merkkisuoja.

Newcastle on Ison-Britannian myydyimpiä pullotettuja ale-oluita. Suomessa sitä markkinoi Hartwall.

## Lähteet

## Aiheesta muualla
* Olutopas (makuarvio suomeksi) 
* Ratebeer (englanninkielisiä arvioita)
* Viralliset verkkosivut
Varjonyrkkeilijä

**Varjonyrkkeilijä** on Jussi Sydänmäen ja Janne Louhivuoren ensimmäinen ja toistaiseksi ainoa yhteisalbumi. Se julkaistiin vuonna 2005.

## Kappaleet
#  (säv. Louhivuori & Sydänmäki)
#  (säv. Louhivuori & Sydänmäki)
#  (säv. Louhivuori & Sydänmäki)
#  (säv. Sydänmäki)
#  (säv. Louhivuori & Sydänmäki)
#  (säv. Sydänmäki)
#  (säv. Sydänmäki)
#  (säv. Sydänmäki)
#  (säv. Louhivuori & Sydänmäki)
#  (säv. Louhivuori & Sydänmäki)
#  (säv. Sydänmäki)
#  (säv. Sydänmäki)
#  (säv. Sydänmäki)

## Kokoonpano
* Janne Louhivuori – kitarat, bassot, rummut, taustalaulu, muu musisointi
* Jussi Sydänmäki – laulu, taustalaulu (kappaleet 4 ja 5)

### Tuotanto
* Janne Louhivuori – tuottaja, äänittäjä, miksaaja
* Minna Annola – valokuvat
* Janne Uotila – kansitaide, grafiikka

## Arvostelut
* Nyt.fi: 

## Lähteet

## Aiheesta muualla
* iTunes
Lumilinna (televisio-ohjelma)

**Lumilinna** (*The Cold Old Days*) on Yleisradion vuonna 1965 tuottama viihdeohjelma-lyhytelokuva. Ohjelma on voittanut toistaiseksi ainoana suomalaisohjelmana Montreux'n Kultaisen ruusun vuonna 1965. *Lumilinna* sai myös Lehdistön palkinnon. Ohjelman käsikirjoituksen oli tehnyt *[[VEK]]-tiimi*, johon kuuluivat Jukka Virtanen, Aarre Elo ja Matti Kuusla. Ryhmän musiikillisena johtajana toimi Jaakko Salo. Ohjelma kuvattiin Olavinlinnassa ja siinä oli mukana useita aikansa tunnetuimpia viihdetaiteilijoita.

## Esiintyjät
* Eija Merilä
* Carola
* Kai Lind
* The Four Cats
* Ossi Runne
* Finn-Trio
* Simo Salminen
* Pentti Siimes
* VEK (Jukka Virtanen, Aarre Elo & Matti Kuusla)

### Tekijät
* Ohjaus: Jukka Virtanen, Aarre Elo & Matti Kuusla, "VEK"
* Käsikirjoitus: VEK
* Kuvaus: Kari Dahlberg
* Äänitys: Reino Aaltonen & Esko Haapaniemi
* Leikkaus: Kaija Ahopelto
* Lavastus: Aimo Pöyhönen
* Puvustus: Ingrid Ahonlinna
* Naamiointi: Viljo Haapaniemi
* Musiikki: Jaakko Salo
* Kuvaussihteeri: Tuula Luotola
* Järjestäjä: Pentti Saares
* Tuottaja: Yleisradio
* Tuotantoyhtiö: Yleisradio Oy, 1965

## Televisioesitykset

## Aiheesta muualla
* Ylen Elävä arkisto: Lumilinna toi mainetta ja kunniaa 1965 – mimiikan ja musiikin iloittelu oli kielimuurit ylittävää tv-viihdettä
* ''Lumilinna'' (''The Cold Old Days'') Yle Areenassa
Baba Amte

**Baba Muralidhar Devdas Amte** (26. joulukuuta 1914 Maharashtra, Intia – 9. helmikuuta 2008 Maharashtra, Intia) oli intialainen hindu, joka nousi kansainväliseen julkisuuteen aktivistina ja leprasairaiden hoitajana. Hänelle myönnettiin lukuisia merkittäviä palkintoja, kuten Templeton-palkinto vuonna 1990 ja Gandhin kansainvälinen rauhanpalkinto  vuonna 1999. 

92-vuotiaalla Baba Amtella todettiin elokuussa 2007 leukemia, mutta hän ehti täyttää 93 vuotta ja eli vielä seuraavan vuoden helmikuuhun.

## Lähteet
Eija Merilä

**Eija Merilä** (nyk. **Kymäläinen**, o.s. **Muhonen**; s. 30. kesäkuuta 1946 Kivijärvi) on suomalainen laulaja, joka on tullut tunnetuksi sekä kevyen musiikin että hengellisen musiikin esittäjänä. 

## Ura
Sijoituttuaan iskelmälaulukilpailussa Jyväskylässä toiseksi Merilä pääsi Veikko Ahvenaisen kautta koelauluun Scandialle. Hänen ensimmäinen singlensä ”Yö Taigalla/Kun sinua katselen” julkaistiin tammikuussa 1964. Merilän ensimmäinen menestyskappale oli ”Yö saaristossa”. Levytyksiä oli tasaiseen tahtiin 1960-luvulla. Merilä oli mukana myös viihdeohjelma *[[Lumilinna (televisio-ohjelma)|Lumilinnassa]]*, joka voitti Montreux’n Kultaisen ruusun vuonna 1965. Vuonna 1971 Merilä sai levytettäväkseen Lynn Andersonin ”Rose Gardenista” suomenkielisen version ”Luvannut en ruusutarhaa”, joka oli suuri menestys. Jatkoa seurasi seuraavana vuonna kappaleella ”Mä tahdon teidän oppivan”.

Vuonna 1971 Eija Merilä levytti kappaleen ”Itku-wirsi tulevan pahan ajan takia”. Sävelmänä oli Toivo Kärjen parikymmentä vuotta vanha ”Rovaniemen markkinoilla”, ja monisäkeistöisen tekstin oli kirjoittanut Markku Haapio. Laulu voitti ''Ilta-Sanomien'' pilkkalaulukilpailun, ja se kommentoi tulevia presidentinvaaleja, jotka olivat silloisen käsityksen mukaan edessä vuonna 1974. Tekstissä käytiin läpi kaikki oletetut presidenttiehdokkaat.

1970-luvun puolivälissä Merilä tuli uskoon ja jätti viihdetaiteilijan uran. Hänen uransa jatkui kuitenkin hengellisen musiikin parissa. Jo vuonna 1976 hän teki äänitteen *Kiitokseni*, ja seuraava albumi *[[Konsta Jylhä]]n hengellisiä lauluja* oli suuri menestys ja ylsi timanttilevyyn, jonka raja oli tuolloin yli 50 000 myytyä äänitettä.  

Merilä on kiertänyt ympäri maailmaa esiintymässä ja asui pitkään perheineen Floridassa, jossa hän toimi suomenkielisen helluntaiseurakunnan, Kotikirkon, laulaja-evankelistana. Vuonna 2010 Kymäläiset muuttivat takaisin Suomeen Merilän synnyinseudulle Kivijärvelle.  

Aikamedia myönsi Merilälle Vuoden muusikko 2015 -palkinnon.

## Diskografia
* *[[Unto Monosen muistolle]]* (1972)
* Eija Merilä kautta aikojen (1974)
* Kiitokseni (1976)
* Konsta Jylhän hengellisiä lauluja (1978)
* Eija Merilä (1979)
* Lapsuuteni lauluja (1979)
* Eija (1983)
* Kansansoittajien kiitos (1983)
* Joulurauhaa (1987)
* Via Dolorosa (1989)
* Luotan Jumalan rakkauteen (1991)
* Eijan parhaat (1997)
* 20 suosikkia: Luvannut en ruusutarhaa (1997)
* Askeleet (2000)
* Ruusutarhassa (2005)
* Risti vain (2011)
* Sain ystävän (2015)

## Lähteet
* 

### Viitteet

## Aiheesta muualla
* 
* 
*Kotikirkko. Floridan Suomenkielinen Helluntaiseurakunta]
Berner Münster

**Berner Münster** on tuomiokirkko Sveitsin pääkaupungissa Bernissä. Sen rakennustyöt käynnistettiin vuonna 1421. 1500-luvulla kirkko saatiin muita osin valmiiksi, mutta tornin korkeudeksi tuli vain 50 metriä heikon maaperän takia. Tornin rakentamista jatkettiin myöhemmin ja torni valmistui kokonaan vuonna 1893, jolloin siitä tuli 100 metriä korkea. Kirkontorni on Sveitsin korkein ja itse tuomiokirkko on Sveitsin suurin kirkkorakennus. Kirkon 71-äänikertaiset ja 5&nbsp;400 pilliä sisältävät pääurut ovat peräisin vuodelta 1726.

## Kuvia

File:Munster Bern floor plan.PNG|Rakennuksen eri osien rakentamisajankohta
File:MuensterBern03.jpg|Kirkon urut.
File:Bern Dance of Death Stained Glass.JPG|Kirkon lasimaalauksia


## Lähteet

## Aiheesta muualla

* Berner Münsterin kotisivut
Balkanintiainen

**Balkanintiainen** (*Poecile lugubris*) on lapintiaista muistuttava, varpuslintuihin kuuluva tiaislaji.

## Koko ja ulkonäkö
Päälaki ja kurkkulappu ovat noenmustat, poskilaikku on valkoinen. Selkäpuoli, siivet ja pyrstö ovat harmaanruskeat. Naaraan huppu ja kurkkulappu ovat himmeämmät, tumman harmaanruskeat, ja sen alapuolen väritys oliiviin vivahtava. Voimakas nokka on musta ja jalat harmaat. Nuoren yksilön poskilaikut ovat likaisemman väriset. 

Pituus 14&nbsp;cm, siipiväli 21,5–23&nbsp;cm ja paino 15–19&nbsp;g.

Kutsuääni on toraisa jäkätys ”tjerr’r’r’r”, laulussa toistaa sarjana yhtä ja samaa ”tsiv”-ääntä.

## Levinneisyys
Balkanintiainen on pesivä paikkalintu Kaakkois-Euroopassa Sloveniasta ja Romaniasta Lähi-itään ja Iraniin saakka. Maailman populaation koko on 260&nbsp;000–1&nbsp;000&nbsp;000 yksilöä, ja lajin kanta on elinvoimainen. Suomesta ei ole havaintoja.

## Elinympäristö
Balkanintiaisen elinympäristöä ovat erityyppiset metsät, myös vuorenrinteiden, sekä puutarhat ja pensaikot. Laji suosii tammea ja pyökkiä kasvavia sekametsiä. Paikoin se elää puhtaissa havumetsissäkin.

## Lisääntyminen

Pesä on puunkolossa, joskus pöntössä tai kallionkolossa, ja heinin sekä höyhenin sisustettu. Naaras munii valkeahkoja, punertavatäpläisiä munia yleensä 5–7 kappaletta, joskus jopa 10. Naaras hautoo yksin keskimäärin 13,3 vuorokautta. Molemmat emot huolehtivat ja ruokkivat poikasia, jotka lähtevät pesästä kolmiviikkoisina. Pesii usein kahdesti kesän aikana.

## Ravinto
Balkanintiaisen pääravintoa ovat pienet selkärangattomat. Se syö toisinaan myös siemeniä.

## Lähteet
* Perrins, C. M. (toim.) 1993: Handbook of the Birds of Europe, the Middle East and North Africa. Vol. VII, Flycatchers to Shrikes. - Oxford University Press. Hongkong. 

### Viitteet
John Howe

**John Howe** (s. 21. elokuuta  1957 Vancouver, Kanada) on Sveitsissä asuva kuvittaja. Hän opiskeli École des Arts Décoratifs -koulussa Strasbourgissa Ranskassa ja on työskennellyt kuvittajana koko ikänsä. Myös hänen vaimonsa Fataneh on kuvittaja. Howen erityisenä kiinnostuksenkohteena ovat keskiaikaiset aseet ja haarniskat. Howe on myös aktiivisena jäsenenä *Company of Saynt George* -ryhmässä, joka yhdessä museoiden kanssa toteuttaa keskiaikaa jäljitteleviä elävän historian näytöksiä. 

## Ura Tolkien-kuvittajana

John Howen tunnetuimmat työt ovat kuvituksia J. R. R. Tolkienin kirjoihin. Hän on sanonut laatineensa piirroksia Tolkienin tarinoista jo kauan ennen uraansa kuvittajana, ja maininnut varhaiseksi innoituksekseen Hildebrandtin veljesten kuvittamat Tolkien-kalenterit.

Howe itse on kuvittanut paitsi Tolkienin teosten kansia, myös lukuisia kalentereita, julisteita ja karttoja. Yksi hänen merkittävimmistä töistään oli osallistuminen Brian Sibleyn *[[Keski-Maan kartat]]* -teoksen kuvitukseen, johon kuului neljän suuren karttajulisteen piirtäminen ja koristelu. Yhdessä Alan Leen kanssa Howe oli keskeisin lavastussuunnittelija Peter Jacksonin ''Taru sormusten herrasta'' -filmatisoinneissa. Howen harrastuksenaan keräämä tuntemus keskiaikaisista aseista ja haarniskoista oli suureksi avuksi elokuvien suunnittelutyössä. 

## Muut teokset

Tolkienin teosten lisäksi Howe on tehnyt kuvituksia myös muun muassa Robin Hobbin, G. R. R. Martinin, Guy Gavriel Kayn, Charles de Lintin ja Robert Holdstockin tarinoihin sekä Beowulfiin. Howe osallistui myös *[[Narnian tarinat: Velho ja leijona|Narnian tarinat: Velho ja Leijona]]* -elokuvan lavastussuunnitteluun. Hänen omia teoksiaan ovat *Cathédrale*, *Myth and Magic* sekä *John Howe Fantasy Art Workshop*. Lisäksi hän on uudelleenkertonut ja kuvittanut tarinat *[[Rip Van Winkle]]* sekä *The Knight with the Lion, The Story of Yvain*.

## Kirjallisuutta

* 

## Aiheesta muualla

*  
* Viralliset kotisivut 
* Tolkien-kuvittaja John Howe: ”Olen Akseli Gallen-Kallelan suuri ihailija” Yle 11.7.2024
Kadonnut häviämättömiin

**Kadonnut häviämättömiin – tiimalasin sinisen horisontin valkea hiekka** on kosketinsoittaja-laulaja Jukka Gustavsonin viides soololevy. Kappaleet "Metsä meren keskellä" ja "Kontrasteja" nauhoitettiin alun perin Radiomafian Hipnoosi-ohjelmaan, joskin kappaleisiin on tehty levyä varten päällekkäisäänityksiä. 

## Kappaleet
# Meren pauhu meren laulu
# Metsä meren keskellä
# You My Brother
# Rakkautta rakasta
# Tuomion humussa
# Turkooseja tarinoita
# Kontrasteja
# Alla tähden alakulon
# Tässä mielettömässä maailmassa 

Sävellykset, sanoitukset ja sovitukset: Jukka Gustavson

## Kokoonpano
* Jukka Gustavson – laulu, kosketinsoittimet, ääni (*Tässä mielettömässä maailmassa* sekä *Tuomion humussa*) 
* Seppo Tyni – kitara
* Heikki Virtanen – basso
* Vesa Aaltonen – rummut
* Pekka Rechardt – kitara (*Metsä meren keskellä* sekä *Kontrasteja*)
* Tim Ferchen – marimba, vibrafoni, rumpusoolo (*Kontrasteja*)
* Rauno Ruonala – ääni (*Tuomion humussa*)
* Jouko Harjanne – piccolotrumpetti (*Rakkautta rakasta*)
* Leena Gustavson – ääni (*Tuomion humussa*)

+

* Martin Brushane – äänitys Brushane studiossa
* Pentti Männikkö –  äänitys Yleisradion studiossa
* Kalevi Immonen – kappaleiden *Metsä* ja *Kontrasteja* alkuperäinen tuottaja